Nr. 104/12.07.2017

Data publicării: 12/07/2017

Data lansarii sesiunii: 20/07/2017

Numărul de referinţă al sesiunii cererii de proiecte: 1

**ANUNT LANSAREA SESIUNII DE CERERI DE PROIECTE PENTRU**

**MASURA 06/6B Sprijin pentru dezvoltarea locală integrată în comunitățile marginalizate rome**

**Asociatia Grupul de Acţiune Locala (GAL) Valea Siretului de Sus** anunţa lansarea apelului deselecţie astăzi,12.07.2017, pentru **MASURA 06/6B Sprijin pentru dezvoltarea locală integrată în comunitățile marginalizate rome.**

1. **Data lansarii apelului de selectie**

 Proiectele, un dosar original şi 2 (două) dosare în copie, se vor depuneincepand cu data de **20.07.2017.**

1. **Data limita de depunere a proiectelor**

 Data limita de depunere - **22.09.2017**,orele **14.00.**

1. **Locul si intervalul orar in care se pot depune proiecte**

Proiectele se vor depune la sediul GAL Valea Siretului de Sus, comuna Vorona, Judeţul Bototani, zilnic, de luni pana joi, in intervalul orar 08.00-16.00, iar vineri in intervalul orar 08.00-14.00.

In mod obligatoriu, proiectul pentru care se solicita finantare trebuie implementat in teritoriul GAL Valea Siretului de Sus. Aria geografica a teritoriului cuprinde comunele:  **Blandesti, Gorbanesti, Unteni, Rachiti, Stauceni, Vorona, Corni, Baluseni, Cristesti, Tudora, Cosula, Curtesti, Vladeni, Liteni (judetul Suceava).**

1. **Fondul disponibil – alocat pe sesiune**, cu următoarele precizări:

o Suma disponibila pe masura – 79.972 euro;

o Suma maximă nerambursabilă care poate fi acordată pentru finanțarea unui proiect – 79.972 euro/proiect;

o Valoarea maximă eligibilă (sumă nerambursabilă) – 79.972 euro/proiect;

o Intensitatea sprijinului:

Sprijinul public nerambursabil acordat în cadrul acestei măsuri va fi 100% din totalul cheltuielilor eligibile pentru proiectele negeneratoare de venit:

* Suma minimă nerambursabilă: 5.000 euro/proiect;
* Suma maximă nerambursabilă: 79.972 euro/proiect.

Sprijinul public nerambursabil acordat în cadrul acestei măsuri va fi de 90% din totalul cheltuielilor eligibile pentru proiectele generatoare de venit și nu va depăși suma alocată pe măsură.

* Modelul de cerere de finanțare pe care trebuie să‐l folosescă solicitanții (versiune editabilă) – cererea de finantare ce va putea fi utilizata de solicitant este cea postata pe site-ul [www.valeasiretuluidesus.ro](http://www.valeasiretuluidesus.ro), la sectiunea Masurii 06/6B.
* Documentele justificative pe care trebuie să le depună solicitantul odată cu depunerea proiectului în conformitate cu cerințele fișei măsurii din SDL și ale Ghidului solicitantului elaborat de către GAL pentru măsura respectivă. Se vor menționa și documentele justificative pe care trebuie să le depună solicitantul în vederea punctării criteriilor de selecție:

**1. Studiul de Fezabilitate / Documentaţia de Avizare pentru Lucrări de Intervenţii** / **Memoriu justificativ** întocmite conform legislaţiei în vigoare Pentru proiectele demarate din alte fonduri si nefinalizate, în completarea documentelor solicitate la punctul 1, solicitantul trebuie să depună un raport de expertiză tehnico-economică din care să reiasă stadiul investiției, indicând componentele/acțiunile din proiect deja realizate, componentele/acțiunile pentru care nu mai există finantare din alte surse, precum și devizele refăcute cu valorile rămase de finanțat.

2. **Certificat de Urbanism**, valabil la data depunerii Cererii de Finanţare, eliberată în condiţiile Legii 50/1991, modificată, completată şi republicată, privind autorizarea executării lucrărilor de construcţii.

3.1. **Inventarul bunurilor ce aparţin domeniului public al comunei/comunelor/orasului**, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial).

și

3.2. În situaţia în care în Inventarul bunurilor care alcătuiesc domeniul public drumurile care fac obiectul proiectului nu sunt incluse în domeniul public sau sunt incluse într-o poziţie globală sau nu sunt clasificate, solicitantul trebuie să prezinte Hotărârea/hotararile consiliului local privind aprobarea modificărilor şi / sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, adică să fi fost supusă controlului de legalitate al Prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate).

și/sau

3.3 Avizul administratorului terenului aparținând domeniului public, altul decât cel administrat de Primărie (dacă este cazul)

3.4 Pentru ONG-uri:

**Pentru proiectele care presupun realizarea de lucrări de construcție sau achizitia de utilaje/echipamente cu montaj, se va prezenta înscrisul care să certifice, după caz:**

1. **Dreptul de proprietate privată**

Actele doveditoare ale dreptului de proprietate privată, reprezentate de înscrisurile constatatoare ale unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

* + - Actele juridice translative de proprietate, precum contractele de vânzare-cumpărare, donație, schimb, etc;
		- Actele juridice declarative de proprietate, precum împărțeala judiciară sau tranzacția;
		- Actele jurisdicționale declarative, precum hotărârile judecătorești cu putere de res-**judicata**, de partaj, de constatare a uzucapiunii imobiliare, etc.
		- Actele jurisdicționale, precum ordonanțele de adjudecare;
1. **Dreptul de concesiune -** Contract de concesiune, încheiat în conformitate cu legislaţia în vigoare, care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

În cazul contractului de concesiune pentru cladiri, acesta va fi însoțit de o adresă emisă de concedent care să specifice dacă pentru clădirea concesionată există solicitări privind retrocedarea.

În cazul contractului de concesiune pentru terenuri, acesta va fi însoțit de o adresă emisă de concedent care să specifice:

- suprafaţa concesionată la zi - dacă pentru suprafaţa concesionată există solicitări privind retrocedarea sau diminuarea şi dacă da, să se menţioneze care este suprafaţa supusă acestui proces;

- situaţia privind respectarea clauzelor contractuale, dacă este în graficul de realizare a investiţiilor prevăzute în contract, dacă concesionarul şi-a respectat graficul de plată a redevenţei şi alte clauze.

1. **Dreptul de superficie** contract de superficie care acoperă o perioadă de cel puțin 10 ani începând cu anul depunerii cererii de finanţare, corespunzătoare asigurării sustenabilității investiției şi care oferă dreptul titularului de a executa lucrările de construcție prevăzute prin proiect, în copie.

**Documentele de mai sus vor fi însoțite de:**

**- Documente cadastrale şi documente privind înscrierea imobilelor în evidențele de cadastru și carte funciară (extras de carte funciară pentru informare din care să rezulte inscrierea imobilului în cartea funciară, precum și încheierea de carte funciară emisă de OCPI),** în termen de valabilitate la data depunerii (emis cu maxim 30 de zile înaintea depunerii proiectului).

**Pentru proiectele care propun doar dotare, achiziție de mașini și/sau utilaje fără montaj sau al căror montaj nu necesită lucrari de construcții și/sau lucrări de intervenții asupra instalațiilor existente (electricitate, apă, canalizare, gaze, ventilație, etc.), se vor prezenta înscrisuri valabile pentru o perioadă de cel puțin 10 ani începând cu anul depunerii cererii de finanţare care să certifice, după caz:**

a) dreptul de proprietate privată,

b) dreptul de concesiune,

c) dreptul de superficie,

d)dreptul de uzufruct;

e) dreptul de folosinţă cu titlu gratuit;

f) împrumutul de folosință (comodat)

g) dreptul de închiriere/locațiune.

**De ex.: contract de cesiune, contract de concesiune, contract de locațiune/închiriere, contract de comodat.**

Documentele trebuie să fie incheiate în formă autentică de către un notar public, cu excepția contractului de concesiune și al documentelor emise de o autoritate publica sau dobandite printr-o hotarare judecatoreasca.

**Definițiile drepturilor reale/ de creanță și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid.**

Atenţie! În situaţia în care imobilul pe care se execută investiţia nu este liber de sarcini ( ipotecat în vederea constituirii unui credit) se va depune acordul creditorului privind execuţia investiţiei şi graficul de rambursare a creditului.

4. **Hotărârea Consiliului Local/Hotărârile Consiliilor Locale în cazul ADI/Hotărârea Adunării Generale în cazul ONG pentru implementarea proiectului**, cu referire la însuşirea/aprobarea de către Consiliul Local/ONG a următoarelor puncte (obligatorii):

• necesitatea, oportunitatea și potenţialul economic al investiţiei;

• lucrările vor fi prevăzute în bugetul/bugetele local/e pentru perioada de realizare a investiţiei în cazul obţinerii finanţării;

• angajamentul că proiectul nu va fi generator de venit;

• angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;

• numărul de locuitori deserviţi de proiect/utilizatori direcţi;

• nominalizarea reprezentantului legal sau administratorului public al comunei/ADI/ONG pentru relaţia cu AFIR în derularea proiectului.

5. **Certificat de înregistrare fiscală**

6. **Încheiere privind înscrierea în registrul asociaţiilor şi fundaţiilor, definitivă si irevocabilă/ Certificat de înregistrare în registrul asociaţiilor şi fundaţiilor**

7. **Actul de înfiinţare şi statutul ADI/ONG**

8. **Raport asupra utilizării programelor** de finanţare nerambursabilă întocmit de solicitant (va cuprinde obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2002 pentru aceleaşi tipuri de investiţii.

9.1 **Notificare** privind conformitatea proiectului cu condițiile de igienă și sănătate publică

sau

9.2 **Notificare** că investiția nu face obiectul evaluării condițiilor de igienă și sănătate publică, dacă este cazul

10. **Notificare**, care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.

11. **Extrasul din strategie**, care confirmă dacă investiția este în corelare cu orice strategie de dezvoltare națională / regional / județeană / locală aprobată, corespunzătoare domeniului de investiții precum și copia hotărârii de aprobare a strategiei.

12. **Copie document de identitate** al reprezentantului legal al beneficiarului.

13. **Procesul-verbal de recepție la terminarea lucrărilor** și Documentele care atestă că beneficiarul a solicitat organelor competente în domeniu emiterea autorizațiilor de funcționare (dacă este cazul)

14. **Alte documente justificative** (se vor specifica de către solicitant, după caz).

14.1 Cod Unic de Identificare APIA

14.2 Declaratie pe propria raspundere cu privire la obligatia de notificare a platilor la GAL

14.3 Specimen de semnatura

14.4. **Certificat de acreditare pentru servicii sociale** sau Declarație pe proprie răspundere privind angajamentul solicitantului de a acredita, în condițiile legii, serviciile sociale prestate până la depunerea documentelor în vederea semnării contractului de finanțare, în cazul cererilor de finanțare care prevăd construcția/reabilitarea/modernizarea/extinderea/dotarea de centre comunitare de asistare socială integrată a populatiei aparținând etniei rome.

14.5. **Declaratie pe propria raspundere** ca va obtine si depune documentatia de la ANPM inainte de semnarea contractului de finantare

14.6. **Declarația pe proprie răspundere privind angajamentul solicitantului de licențiere**, **în condițiile legii,** **a serviciilor sociale prestate** în termen de 12 luni de la depunerea dosarului ultimei tranșe de plată, în cazul cererilor de finanțare care prevăd construcția/reabilitarea/modernizarea/extinderea/dotarea de centre comunitare de asistare socială integrată a populatiei aparținând etniei rome.

Alte documente depuse de solicitant pentru aspecte care au fost depuse in Studiul de fezabilitate/Memoriu justificativ si care nu au corespondent in cererea de finantare.

ATENŢIE! Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

* Cerințele de conformitate și eligibilitate pe care trebuie să le îndeplinească solicitantul, inclusiv metodologia de verificare a acestora:

Solicitanţii vor folosi Ghidul Solicitantului aferent Măsurii 06/6B disponibil pe site-ul Asociaţiei www.valeasiretuluidesus.ro. Solicitantul trebuie să indeplinească cerinţele de conformitate si eligibilitate mentionate in Ghidul Solicitantului pentru Măsura 06/6B si Manualul de procedura pentru implementarea proiectelor din SDL GAL Valea Siretului de Sus.

* Procedura de selecție aplicată de Comitetul de Selecție al GAL:

Procesul de evaluare și selecția poate dura până la 45 de zile lucrătoare de la închiderea sesiunii de depunere proiecte.

GAL va utiliza criteriile de selecție menționate în fișele măsurilor din SDL. După efectuarea evaluării administrative (conformitate și eligibilitate), angajații GAL vor întocmi și completa fișa de verificare a criteriilor de selecție pentru proiectele declarate eligibile.

Toate verificările efectuate de către evaluatori vor respecta principiul de verificare “4 ochi”, respectiv vor fi semnate de către doi experți.

Pe parcursul procesului de evaluare, experții evaluatori vor notifica în scris solicitanții, în ordinea înregistrării cererilor de finanțare, în vederea prezentării documentelor, în original, pentru verificarea conformității copiei cu originalul.

GAL va notifica solicitanții prin toate mijloacele de comunicare: telefon, e-mail, poștă.

În procesul de selecție, rolul principal îl deține Comitetul de selecție al proiectelor, care va selecta proiectele ce se pliază cel mai bine pe prioritățile și obiectivele din SDL.

* Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora. Punctajele aferente fiecărui criteriu de selecție se stabilesc cu aprobarea Adunării Generale a Asociaților/Consiliului Director (AGA/CD):

Punctajul proiectului se calculează în baza următoarelor **principii şi criterii de selecţie:**

|  |  |  |
| --- | --- | --- |
| Nr.Crt. | Principii și criterii de selecție | Punctaj |
| **1.** | **Gradul de acoperire a populației deservite** | **Max.50 p.** |
| 1.1 Populație deservită între 401 și 606 beneficiari | 50p. |
| 1.2 Populație deservită între 301 și 400 beneficiari | 40p. |
| 1.3 Populație deservită între 50 și 300 beneficiari | 30p. |
| **2.** | **Eficacitatea proiectului** indicatorii de realizare imediată sunt rezultatul direct al activităților proiectului, țintele sunt realiste (cuantificate corect) și conduc la îndeplinirea obiectivelor proiectului  | **Max.50p** |
| 2.1 Existența celor două componente de investiții și servicii în realizarea proiectului | 50p. |
| 2.2 Existența componentei de investiții în realizarea proiectului | 40p. |
| 2.3 Existența componentei de servicii în realizarea proiectului | 30p. |
|  | TOTAL | 100p. |

Pentru această măsură, pragul minim este de **30 puncte** şi reprezintă pragul sub care niciun proiect nu poate intra la finanţare.

**Criterii de departajare**:

Proiectele care întrunesc acelaşi punctaj, sunt departajate în funcţie de următoarele criterii:

1) numărul de persoane – beneficiari indirecți ai proiectului

* Data și modul de anunțare a rezultatelor procesului de selecție (notificarea solicitanților, publicarea Raportului de Selecție):

După încheierea etapei de verificare a conformității, eligibilității și criteriilor de selecție, se va emite un Raport de evaluare. Acesta va fi postat pe site-ul GAL. În baza acestui raport, angajații GAL vor convoca membrii Comitetului de selecție, ținând cont de politica de evitare a conflictului de interese.

Selecţia proiectelor se face în ordinea descrescătoare a punctajului de selecţie în cadrul alocării disponibile pentru selecţia pe sesiune. După publicarea Raportului de evaluare, in termen de maxim 10 zile lucrătoare, Comitetul de selecție va emite un Raport de selecție în care vor fi înscrise proiectele eligibile selectate, valoarea acestora, numele solicitanților și punctajul obținut pentru fiecare criteriu de selecție. Raportul de selecție va fi publicat pe pagina de web a GAL.

Solicitanții nemulțumiți de rezultatele procesului de evaluare și selecție pot depune contestații, la sediul GAL, în termen de maxim 10 zile lucrătoare de la publicarea Raportului de selecție, pe pagina de web. Termenul de soluționare a contestațiilor este de maxim 10 zile lucrătoare. În urma soluționării eventualelor contestații, Comisia de soluționare a contestațiilor va emite un Raport de contestații, care va fi semnat de membrii Comisiei și postat pe site-ul GAL.

* Datele de contact ale GAL unde solicitanții pot obține informații detaliate:

Pentru informaţii suplimentare, Asociatia Grupul de Acţiune Locala (GAL) Valea Siretului de Sus va pune la dispoziţie un birou de relaţii cu publicul deschis de luni pana vineri, de la 8.00-16.00, la sediul GAL Valea Siretului de Sus din comuna Vorona, judeţul Botosani. Ne puteţi contacta la numărul de telefon 0231/588.743, e-mail: valeasiretuluidesus@gmail.com. Variantele electronice (suport CD/DVD) sau pe suport tipărit a informatiilor detaliate aferente măsurilor lansate sunt disponibile la sediul GAL.

* Alte informații pe care GAL le consideră relevante (ex.: detalii despre monitorizarea plăților):

Angajații GAL vor oferi sprijin și consiliere cu privire la fazele de implementare a proiectelor.

Cererile de plată vor fi depuse de către beneficiari la sediul GAL și vor fi verificate de către angajații care nu au participat la evaluarea cererilor de finanțare. Acestea vor fi depuse la AFIR, împreună cu documentele emise de către angajații GAL, spre decontare.